
Editorial 

Finalment, i feliçment, el famós 
procés de refundació de la 
Burxa ja s'ha acabat, en eixos 
moments les diferents comis¬ 
sions sorgides arran dels me¬ 
sos de debat i de l'ampliació i 
reorganització del col·lectiu re¬ 
dactor del butlletí (a partir d'ara 
periòdic) ja estant treballant en 
el número de febrer, el primer 
ja amb el format i les seccions 
noves. Però tot i això, la gent 
que durant gairebé quatre 
anys (ens ha faltat un mes per 
complir-los) hem estat realit¬ 
zant aquesta modesta publica¬ 
ció no volíem perdre un dels 
més valuosos capitals que 
hereda la nova Burxa: el fet no 
haver faltat ni un sol mes a la 
cita amb els seus lectors i 
lectores. I aquest número 46 
surt quan havia de sortir. A 
part, aprofitem per acomiadar- 
nos del DINA-4. 46 mesos en¬ 
cabint totes les notícies com 
hem pogut en un tros de paper 
tan petit ens ha fet agafar-li ca- 
rinyo. De fet, era molta la gent 
que fins l'últim moment es va 
resistir a les temptacions de la 
rotativa. No sabem que ens 
depara el futur, però passi el 
que passi i evolucioni la Burxa 
cap a on ho hagi de fer, nosal¬ 
tres sempre recordarem amb 
emoció com vam començar a 
fotocopiar un DINA-3 i a doble¬ 
gar-lo per la meitat. I a això dir- 
li amb orgull butlletí, pel sol fet 
que sortia mensualment. Amb 
els anys hem anat millorant i 
creixent mica a mica, a pesar 
dels problemes, les errades i 
les sonores ficades de pota, 
guanyant-nos un espai i una 
credibilitat que ha permès a- 
quest nou pas que ara fem. 
Per això, amb la sensació de 
canvi d'etapa, amb la il·lusió 
del nou projecte i amb una cer¬ 
ta recança per tots els records 
que el camí deixa enrera, con¬ 
fiem en mantenir la fidelitat 
dels nostres lectors i lectores. 
Com es deia als dibuixos de la 
nostra infància: "No se'n 
vagin encarar , una nova- 
vella Burxa agafa el relleu. 


El Districte de les 
Corts vol reconstruir 
un monument feixista 



La protesta, davant del l’Ajuntament, a la plaça Comas 


Les Corts.- Set mesos des¬ 
prés que una acció antifeixista 
enderroqués el monument a 
"los caidos por Dios y por 
Espana" situat a l'avinguda 
Diagonal, en plena entrada a 
Barcelona, el regidor socialis¬ 
ta de les Corts, Albert Batlle, 
pretén fer restaurar el monu¬ 
ment i tornar-lo a col·locar al 
seu lloc. Això si, rebatejant-lo 
en memòria dels morts dels 


dos bàndols durant la guerra 
civil, a pesar de la clara estèti¬ 
ca feixistitzant d'un conjunt 
arquitectònic difícil de dis¬ 
simular. Així s’equipararien 
els morts que va protagonitzar 
un dels cops d'estat feixista 
més sagnants de la història 
amb els que van morir per de¬ 
fensar la democràcia republi¬ 
cana, les llibertats catalanes i 
la revolució SOCial. »pàgina 3 

La nova Burxa es presenta en societat 



Música i festa van ajudar a escalfar l’ambient 


Sants.- Els Diables de Sants i 
la Burxa van aprofitar l'últim 
dissabte abans de les festes 
de nadal per a realitzar una jor¬ 
nada conjunta entorn els dos 
projectes. Mentres els Diables 
van organitzar un correfoc que 
va engegar a la plaça Osca fins 
a les portes de les Cotxeres, la 
Burxa va aprofitar per presen¬ 
tar el nou procés de renovació, 
i, en concret, el número espe¬ 
cial que s'ha fet per explicar-lo, 
amb un acte al CSA Can Vies. 
Amb una sala plena de gom a 
gom, a la xerrada van partici¬ 
par membres de la Burxa i 
L'Avanç (periòdic quinzenal 
valencià), que van fer un breu 
resum de la història, funciona¬ 
ment, filosofia i perspectives 
d'ambdós mitjans. Especial¬ 
ment interessant va ser la pre¬ 
sentació de L'Avanç, pràctica¬ 
ment desconegut aquí, i que és 


realitzat per 
gent jove pro- 
vinent de dife¬ 
rents movi¬ 
ments socials, 
als que pretén 
donar veu; 

amb pocs mit¬ 
jans, però 

amb una ener¬ 
gia i un esforç 
admirables, a- 
questa gent 
edita un ambi¬ 
ciós quinzenal 
de 32 pàgines, que a la ciutat 
de València es pot comprar a 
tots els quioscos, i que només 
en dos anys s'ha convertit en 
referent obligat per a tota l'es¬ 
querra valenciana. Durant el 
debat es va poder comprobar 
com els problemes i reptes de 
la contrainformació són bastant 
similars. La jornada va con¬ 


cloure amb un concert a les 
Cotxeres amb els grups 
Contrabando de Ideas, Disi- 
dencia i Banda Jachís, i la 
col·laboració especial dels 
Timbals de l'Hamsa. Van assis¬ 
tir unes 850 persones en una 
festa animada i alegre, en la 
que va ser una de les nits més 
fredes de l'any. 

Inversions Comtal, o el dolor concret de 


l'especulació immobiliària 


Sovint ens hem anat referint a l'e¬ 
speculació immobiliària com un 
dels fenòmens més negatius del 
model vigent d'economia de mer¬ 


cat. No ignorem que els abusius 
lloguers, el preu astronòmic de 
l'habitatge, o els desallotjaments 
de cases okupades són tres cares 


de la mateixa moneda. Tanmateix, 
al nostre barri -a l'igual que a la 
resta de barris populars- el dolor 
va més enllà. 


Sants-. El bloc de pisos situat 
al carrer Canalejas número 8 
va ser comprat el 29 de maig 
de 2001 per l'empresa Inver¬ 
sions Comtal, S.L. El veïnat re¬ 
sident a l'immoble pensà 
que es tractava senzilla¬ 
ment d'un altre de tants 
canvis d'administradors de 
finca que es produeixen en 
el mercat immobiliari. Així 
mateix ho afirmava en una 
carta el president de l'em¬ 
presa David Pena Àlvarez, 
que notificava als residents 
que els rebuts serien girats 
per la nova empresa, i es 
posava a disposició dels 
veïns "a la espera de 
poder saludaries per- 
sonalmente" en les seves 
oficines del carrer Diputació 
144-146, a l'interior de 
l'Hotel del Comte, o en els 
telèfons 93-3232602 i 93- 
3231258. 

En el bloc de Canalejas, la 
gent hi porta vivint una mit¬ 
jana de vint anys, i la majo¬ 
ria paga uns lloguers asse¬ 
quibles si es té en compte que 
l'edifici és vell, no té ascensor i 
els pisos, de 55 m2, sovint han 
hagut de ser reformats pels 
mateixos residents donat l'estat 
deteriorat de l'immoble. Res 
feia pensar que les coses can¬ 
viarien. Al setembre, però, els 
veïns comencen a rebre de 
nou cartes de l'empresa propi¬ 


etària, on aquesta expressa 

que "ha tornado la decisión 
de proceder a la venta de 
todos los pisos y locales de 
esta finca, con la lògica pref- 


erencia de los actuales 
inquilinos y arrendatarios". 

No es tracta, doncs, d'una altra 
venda de l'immoble sencer (22 
pisos, dos locals comercials i 
una nau) sinó que Inversions 
Comtal ha convertit l'immoble a 
un nou règim de propietat horit¬ 
zontal, i ara pretén vendre als 
propis inquilins els pisos que 


han habitat durant mitja vida. El 
motiu de l'operació és clar: un 
edifici sencer, comprat a 200 
milions de pessetes, venut pis 
per pis, suposa duplicar la 
inversió feta. Tenint en 
compte que la immobiliària 
pretén vendre els habitatges 
per 18 milions de pessetes 
(!), el benefici net d'una o- 
peració que ni tan sols ha 
assumit el cost de reformar 
els pisos pot ascendir a més 
de 200 milions. Davant 
d'aquesta operació pre¬ 
potent d'especulació, els i 
les veïnes s'han sentit de- 
samparades, sense capa¬ 
citat de defensar-se i obli¬ 
gades a abandonar els pi¬ 
sos, donat que la majoria 
són gent gran o amb pocs 
recursos i és evident que no 
poden treure 18 milions de 
pessetes de sota les pe¬ 
dres. Algun llogater, que te¬ 
nia contracte indefinit, ha re¬ 
but alguns diners per a a- 
bandonar el pis. Inversions 
Comtal, per la seva banda, 
ja ha venut 5 pisos a noves em¬ 
preses immobiliàries que, a- 
questes sí, han iniciat les ur¬ 
gents reformes. Arran d'aques¬ 
tes obres, s'han descobert que 
la gran part de les bigues de 
l'edifici estan podrides, i es 
donen casos de pisos on els 
sostres han cedit i han obligat 
als llogaters a apuntalar-los. 


Algunes veïnes han anat a 
demanar explicacions a 
Inversions Comtal, que s'ha 
desentès de tot i únicament ha 
exhortat una altra vegada als 
residents a pagar la quantitat 
fixada o marxar. Si bé els antics 
administradors han acreditat 
per escrit que els llogaters no 
han deixat “de pagar la renda 
puntualment, tenint cura del 
pis i amb un comportament 
veïnal excel·lent' i que, per 
tant, els considera idonis per a 
continuar mantenint relacions 
contractuals de lloguer amb els 
nous propietaris, Inversions 
Comtal no vol sentir a parlar de 
lloguers (que és el que recla¬ 
men els i les veïnes), doncs 
vendre li suposa una més alta 
rendibilitat. Inversions Comtal 
S.L., amb NIF B61856019, va 
ser constituïda el 7 de gener de 
1999, per Carlos Fontana An¬ 
tón (Administrador), David Pe¬ 
na Àlvarez (President), Sergio 
Piqueras León (Conseller) i Jo¬ 
sé M e Santacreu Margenet 
(Conseller). En la memòria de 
1999 que entregaren al Regis¬ 
tre Mercantil de Barcelona, de¬ 
claren que en aquell balanç a- 
nual generaren pèrdues, però 
"que debemos ser optimistas 
con vistas al ejercico 2.000 y 
confiamos en generar ben¬ 
eficiós". Queda clar que en el 
2001 segurament ho aconse¬ 
guiran, però de quina manera! 



Estat d’un dels pisos a causa de les obres 


Sabotatges contra l'especulació i el capital 


Sants/ Badal.- En les últimes 
setmanes s’han realitzat dues 
accions de sabotatge diferents 
contra interessos immobiliaris i 
financers. La primera va ser el 7 
de desembre, i va ser reivindica¬ 
da mitjançant un comunicat 
anònim arribat a la redacció del 
butlletí Contra-lnfos: “Ens a- 
drecem a vosaltres per fer- 
vos saber que (...) varen ser 
atacades dues màquines 
excavadores al carrer Badal 
amb plaça Cerdà, resultant 
les dues totalment calci¬ 
nades. L'acció va ser duta a 


terme per denunciar la políti¬ 
ca urbanística de l'A¬ 
juntament (responsable di¬ 
recte de les obres conjunta¬ 
ment amb l'administració cen¬ 
tral a través de la multinacio¬ 
nal FCC-Dragados y Cons- 
trucciones). En les últimes 
setmanes hi ha hagut quatre 
desallotjaments al barri de 
Sants, una de les cases era de 
propietat municipal, i va ser 
desallotjada en 48 hores. 
Aquesta acció serveix per de¬ 
nunciar la política urbanística 
i de vivenda del consistori 


que no dóna alternatives al 
barri i, a més, reprimeix 
als/les que passen a l'acció 
directa donant ús a uns es¬ 
pais que estan abandonats." 
La segona acció es va realitzar 
el 17 de desembre i va ser difo¬ 
sa en una nota a través d'inter- 
net on s’explica l’atac amb còc¬ 
tels molotov a una sucursal de la 
Caixa de Pensions i una altra de 
la Caixa de Penedès. Segons 
es pot llegir al comunicat: “(...) 
Volem denunciar les últimes 
onades repressives contra di¬ 
ferents moviments socials 


que s'han produït a la ciutat, i 
arreu de Catalunya. En els 
darrers mesos les diferents 
forces policials han intimidat 
amb la seva prepotència les 
manifestacions populars, 
carregant sense motius apa¬ 
rents, han desallotjat violen¬ 
tament cases i centres socials 
okupats, i han empresonat 
companys i companyes de 
lluita. Però que els quedi clar 
que amb la repressió no po¬ 
dran fer-nos callar, ni podran 
aturar les reivindicacions po¬ 
pulars. (...)". 

Polèmica sobre Can Batlló 



Detall de la manifestació 


La Bordeta.- Quan tancar em¬ 
preses i deixar treballadores i 
treballadors al carrer s'ha con¬ 
vertit en notícia i patiment 
quotidià, aquesta vegada l'a¬ 
fectat és el complexe de Can 
Batlló, al barri de la Bordeta. 
Les xifres són gegantesques: 
2000 persones treballen, al 
complex i 4000 a les seves ro¬ 
dalies. El dijous 13 de desem¬ 
bre a la tarda, uns 500 tre¬ 
balladors de les 213 empre¬ 
ses del recinte es van mani¬ 
festar en demanda de la seva 
recol·locació. Van sortir, en¬ 
mig de crits i pancartes, des 
de Can Batlló; van recórrer el 
carrer Olzinelles i arribaren a 
plaça de Sants. Des d'allà es 
van dirigir al Districte, on va fi¬ 
nalitzar la protesta amb l’en¬ 
trada a la sessió del Consell 
d’Estat del Districte i la sonora 
xiulada a les autoritats allà 
presents. Cal recordar que 
Pere Alcober, regidor, i Xavier 
Casas, tinent d’alcalde de l'A¬ 
juntament, els havien promès 
un espai on podrien ser recol- 
locats a la Zona Franca, pro¬ 
mesa que va ser posterior¬ 
ment denegada. L'Ajuntament 
s'ha vist empés a tirar enda¬ 
vant l'expropiació i reconver¬ 
sió de Can Batlló, espai que 


va ser adquirit 
per Muhoz 
Ramonet a un 
preu irrisori. 

Degut a la 
pressió que du¬ 
rant cinc anys 
porta fent el 
veïnat de la 
Bordeta en de¬ 
manda d'es¬ 
pais verds i 
equipaments 
pel barri. Tot 
això mentre la 
resta de solars 
del barri s'edifi¬ 
caven i reedi- 
ficaven sense 
deixar pel barri 
cap zona ver¬ 
da i oberta on 
poder respirar. 

De tota mane¬ 
ra, el projecte 
d'expropiació de Can Batlló 
també es distancia de les 
expectatives del veïnat. L'A¬ 
juntament, argumentant que 
l'expropiació d'aquest espai 
és una operació cara i com¬ 
plexa, va informar sobre la 
construcció de pisos per 
pagar l'operació. I seguint 
amb la mateixa línia de raona¬ 
ment, anteposa la construcció 


de pisos per deixar per un 
“més endavant” la part 
grossa de zones verdes i 
equipaments. També cal 
esmentar que darrera d'al¬ 
guns dels pisos nous hi haurà 
la història de famílies que 
hauran perdut la seva viven- 
da, com les que habiten en el 
bell i quasi invisible passatge 
del camí de la Cadena. 


Agressió a les portes d’una 

discoteca 


Hostafrancs.- Uns joves de¬ 
nuncien que a l’anar a la Dis¬ 
coteca Àtic, al carrer Tarrago¬ 
na, van ser brutalment apallis¬ 
sats pels vigilants d'aquesta el 
passat 1 de desembre. Se¬ 
gons un comunicat publicat 
pels afectats, un grup de se¬ 
guretat va fer fora a uns nois i 
després van entrar per uns al¬ 
tres, als que van apallissar 
brutalment a la porta d'e¬ 
mergències de la discoteca. 
Quan aturaren la pallissa, els 
afectats van sortir del local i 
van anar a parlar amb uns 
policies que estaven per la 
zona. Els agents, desprès de 
parlar amb el cos de seguretat 
de la discoteca, van dir que 
només podien anar a posar 
una denúncia a comissaria. 
Allí els van dir que tenien un 


munt de denuncies per mal¬ 
tractaments als seus clients 
però que no es podia fer res 
fins que no n’hi hagués més. 
Els joves afectats no es van 
desanimar i van decidir fer pú¬ 
blica aquella agressió, van di¬ 
fondre la noticia per internet i 
es van entrevistar en una rà¬ 
dio. Segons fons consultades, 
la discoteca van canviar el 
personal de seguretat el cap 
de setmana següent. Donant 
com a solucionat el cas, van 
fer fora als agressors i llestos, 
problema resolt. Però cu¬ 
riosament al cap de dues set¬ 
manes, el personal de segu¬ 
retat tornava a ser el mateix 
que havia proporcionat la bru¬ 
tal agressió a començaments 
de mes. Des de la Burxa hem 
intentat posar-nos en contacte 



Entrada del local 


amb responsables del local 
per saber la seva versió dels 
fets, però només hem rebut 
evasives, sense poder saber 
res més. 


Un Ple 
marcat 
per la 
protesta 

(ve de portada) 

La proposta alternativa pre¬ 
sentada per Esquerra Repu¬ 
blicana pretenia restaurar 
l'estàtua per tancar-la en un 
museu i enderrocar la resta 
del conjunt, d'evident mal gust 
i nul valor artísitic. Per arit¬ 
mètica política, aquesta pro¬ 
posta no va prosperar al ser 
només recolzada per ERC i 
IC-V, mentres el rodet PSC, 
PP i CiU es va aliar per defen¬ 
sar el monument, tot i que els 
dubtes sobre si és possible la 
restauració (l'estàtua va que¬ 
dar totalment destrossada) 
van fer ajornar la decisió a 
l'espera que una comissió tèc¬ 
nica es pronunciés al res¬ 
pecte. Per la seva banda, el 
col·lectiu Maulets va aprofitar 
el ple per fer sentir la seva 
veu, i va desplegar una pan¬ 
carta amb el lema "fora mon¬ 
uments feixistes". També va 
repartir octavetes i plaques de 
l'antic Ministerio de la 
Vivienda, que contenen sím¬ 
bols falangistes i que encara 
es troben a milers pels nos¬ 
tres carrers, entre els assis¬ 
tents (el públic era molt nom¬ 
brós entre el veïnat que venia 
a protestar per les obres del 
Trambaix). També les JERC 
van participar amb una pan¬ 
carta pròpia. A pesar que tot 
es feu en silenci i sense inter¬ 
rompre els debats, Batlle el va 
suspendre acusant que hi 
havia un grup "violent i anti¬ 
democràtic" a la sala, amb la 
sorpresa generalitzada de 
tothom. En un comunicat de 
premsa, Maulets anima a la 
mobilització del poble català 
per evitar que els diners pú¬ 
blics serveixin per aquesta 
restauració, i un cop més ne¬ 
ga la seva autoria en l'acció 
d'enderrocament del passat 
juny, quan uns desconeguts 
van utilitzar cordes i tensors 
per llençar a terra l’estàtua, 
encara que aplaudeix la gent 
que ho va fer. 

Desapareix l'emblemàtica herboristeria 

del carrer Riego 


Sants.- Despres de 88 anys i 
tres generacions al servei de 
les necesitats del nostre barri, 
la genuïna herboristeria de la 
Sra. Margarida i el seu marit 
ens tancaran les portes per 
motiu de la seva jubilació. 
Bona sort!. 

Ens dol aquesta pèrdua sis¬ 
temàtica de comerços tradi¬ 
cionals, de venda al detall i 
artesanals que acumulen 
grans coneixements profe- 
sionals d'elaboració i transfor¬ 
mació directa de la matèria. 
Quan aquests artesans o 
botiguers es jubilen, rarament 
es traspasa el negoci i els 


coneixements del producte es 
perden. Les autoritats perti¬ 
nents diuen estar preocu¬ 
pades, però en realitat es 
refreguen les mans pensant 
en els suculents beneficis que 
poden treure de gran superfí¬ 
cies, laboratoris i franquícies 
que sovint freguen la il·legali¬ 
tat tot al·legant que ofereixen 
millors preus. Els culpables 
més directes som també els 
consumidors que ens deixem 
portar pels nous hàbits, més 
propis del consumisme ianqui 
i la publicitat que per les nos¬ 
tres necesitats. 

Quan ens adonem d’això, 


potser ja serà mas¬ 
sa tard. Amb la pèr¬ 
dua de l’herboriste- 
ria del carrer Callao 
fa uns anys, també 
per jubilació i man¬ 
ca de continuitat, 
ens hem quedat 
sense cap botiga 
d’aquest tipus al 
barri. Lamentem, 
doncs, la pèrdua de 
patrimoni cultural; 
d’hàbits i coneixe¬ 
ments populars. 
Cal, doncs, que ens 
informem bé a l’ho¬ 
ra de consumir. 



30 anys de Centre Social 


Sants.- L'entitat veïnal degana 
dels nostres barris (i pràc¬ 
ticament de Barcelona) va ce¬ 
lebrar les seves tres dècades 
de lluita i treball en favor del 
veïnat de Sants, Hostafrancs i 
La Bordeta, amb un sopar a la 
seu de l'associació, al carrer 
Olzinelles, el divendres 21 de 
desembre. A l'acte van assistir 
********* de persones, tant 


velles glòries fundadores del 
Centre Social, com alguna 
jove promesa de les que 
destaquen pel teixit associatiu 
local. Com ja és tradicional la 
gent assitent va poder votar 
els premis a "caganer de 
l'any ", que l'associació dóna 
cada any a aquelles persones 
o entitats que destaquen pels 
seus atacs la societat i cultura 


catalanes. Per segon any con¬ 
secutiu, la delegada del gov¬ 
ern espanyol a Catalunya, Ju¬ 
lià García Valdecasas, va ob¬ 
tenir el primer premi. Pels seus 
atacs als moviments socials en 
particular, i a tot el poble cata¬ 
là, en general, va ser nomena¬ 
da “caganera major“ per a- 
claparadora majoria. El segon 
premi se'l va endur el perio¬ 


dista radiofònic Luis del Olmo, 
pel seu intent d'imposar el cas¬ 
tellà a Ràdio Vic. I el tercer 
premi, per l'editorial Anaya, 
que en una guia turísitca que 
va editar el 1989 advertia als 
visitants extrangers dels dos 
grans problemes que es troba¬ 
rien a Barcelona: la falta d'a¬ 
parcament i la mania dels seus 
habitants de parlar en català. 


Carta a La Burxa 


Uns deu lustres, o menys. 


I Harry Potter parlarà en espanyol, com 
sempre i tots. Cosa greu, sí. Però el mi¬ 
racle ha esdevingut: els nens treuen 
hores d'on calgui (si es de veure la tele, 
millor), esgotats com estan després de 
les hores suplementàries d'idiomes, de 
pintura, de ballet, de piscina, d'infor¬ 
màtica, per llegir... sí, ho heu llegit bé, 
per LLEGIR, l'antiheroi de moda en 
català (200.000 exemplars venuts). 
Mentrestant, la nostra-la seva perd els 
temps, el cul i la vergonya tot emetent 
notícies com ara "Els índexs de lectura 
en els joves espanyols són dels més 
baixos d'Europa. A Espanya..." A no¬ 
saltres, si llegeix o no la jovenalla-dels 
veïns ens ha d'importar tant com si el 
del bigotet es presenta o no a les pro¬ 
peres; com ell o pitjors, a mils. Però això 


sí, poc o molt llegits, a Harry el veuran a 
la gran pantalla en la seva, de llengua. 

I la nostra, a racó, com sempre des de 
farà quasi tres-cents d'anys. Els crea¬ 
dors, defensors i vividors de l'Estatutet 
de Sinonímia (perdona'm Barnils, que 
en pau descansis, si no ho reprodueixo 
exactament) continuaran volent fer-nos 
veure garses per perdius o beure a ga¬ 
let, que es quasi el mateix. "Mai el 
català l'havia entés tanta gent com 
ara" O una altra, aquesta ja pròpia no 
només d'impostors desvergonyits sinó a 
més a més directament imbècils, "ca/ 
que passin més anys perquè el català 
es normalitzi totalment. 

Si no s'hi posa remei, i ràpid, n'hi ha per 
només 50 anys més, sent optimistes 
com som de mena. El que no va acon¬ 


seguir durant 40, d'anys, l'avi dels qui 
manen ara, ho estan aconseguint els 
fenòmens mediàtics: el bilingüisme- 
només-per-uns, el benestar consum- 
ista i moltes altres coses que se'n deriv¬ 
en. Us imagineu l'escena? Un pare i una 
mare d'origen espanyol amb un català 
correcte aprés al carrer entrevistant-se 
amb el professor del fill. Ell, el noi, pres¬ 
ent a l'entrevista, només parla en 
espanyol després d'haver cursat no sé 
quants cursos d'ensenyament obligatori, 
durant els quals haurà tingut -és de 
suposar- un grapat de professors que li 
hauran parlat en català, a més de 
l'assignatura obligatòria del mateix. 

No us ho imagineu, és veritat. 

Quel Ness 

Mort accidental d'un anarquista, direcció de Pere Planella. 
Club Capitol 


Una nova posada en escena de l'obra de Darío Fo Barcelona permet reviure aquesta 
obra mestra, amb una excel·lent interpretació i direcció en mans de Pere Planella. Altre 
vegada podem riure, reflexionar, enrabiar-nos i disfrutar amb la crítica descarnada, però 
plena d'ironia, sobre aspectes de la realitat que ens envolten que no pasen de moda: 
la corrupció, la repressió policial, la lluita de classes. I sobretot han aconseguit poten¬ 
ciar l'impacte de la dicotomia final presentada, davant la qual és impossible restar 
immutable. Felicito, doncs, a tot l'equip per contribuir a difondre (la sala estava com¬ 
pletament plena) i no deixar d'oblidar una obra que val la pena veure, llegir, rellegir i 
tornar a veure. 


Mort 

accidental 
d’un .. 
anarq ista 


ü 


11/09/2001. Noam Chomsky. Ed. La Magrana. 


Tan sols 3 mesos després de l'atemptat de l'onze de setembre Noam Chomsky ens sor¬ 
prèn amb un contundent assaig que revela els interessos ocults dels països occidentals 
i dóna una visió radicalment nova de tot el conflicte. 

A partir de diverses entrevistes l'autor ens argumenta la següent tesi: els EUA són un 
dels principals estats terroristes del món. Una llarga llista de fets reals ho corroboren: la 
violenta ofensiva a Nicaragua els anys 80, el suport a Turquia en l'esclafament de la 
població kurda (Clinton els va oferir un 80% de les armes), bombardeig de la planta far¬ 
macèutica Al-Shifa de Sudan, enderrocament del govern democràtic de Guatemala el 
1954 que va propiciar 40 anys de guerra , assassinat de Lumumba que va precipitar el 
Congo a dècades de matances, presència militar a l'Aràbia Saudita, suport a les atroci¬ 
tats israelianes, bloqueig a l'Iraq, i a Cuba, i un llarg etcètera que suma el resultat de cen¬ 
tenars de milers de morts. 

Aquest ha de ser el punt de partida que segons Chomsky s'ha de tenir per començar a 
analitzar l'onze de setembre. A partir d'aquí es pot entendre com els EUA i els països a- 
liats han optat per una atac massiu i indiscriminat justificat pel nou monstre del "terroris¬ 
me" sense ni mencionar les causes últimes de l'atemptat, "és més fàcil identificar l'ene¬ 
mic (Bin Laden) com a simbol absolut del mal que no pas entendre que s'hi amaga al dar¬ 
rera". Així doncs els EUA estarien aprofitant aquesta oportunitat per impulsar els seus 
objectius de sempre: militarització, afeblir els programes socialdemòcrates així com els 
efectes de la globalitació, instituir mesures que intensificaran la transferència de la riquesa a uns pocs i eliminar el debat i la 
protesta en la societat. I de pas, els països aliats estan molt contents de tenir el suport dels EUA en les seves particulats guer¬ 
res contra el terrorisme. 

Un llibre que per fi planteja qüestions polèmiques i trenca la uniformitat de la informació que ens ha arribat fins ara. 



l’acudit 



patrimonio 

prehistorico 


“Els periodistes escriuen mala¬ 
ment per manca de temps, però 
quant disposen de temps 
escriuen pitjor. 

Contra los periodistas y otros contras, K.Kraus 

L’antiga estació de la 
Magòria, per a la gent gran 



L’estació es troba a la Gran Via cantonada Moianès 


La Magòria.- Passant per la 
Gran Via, no poca gent s’haurà 
fixat en el bell edifici que es 
troba entre la plaça d’Espanya 
i la plaça Cerdà. Es tracta de 
l’antiga estació de ferrocarrils 
de la Magòria. El seu estat és, 
però, deplorable. Només cal 
apropar-s’hi per a veure la 
degradació que pateix la finca. 
Ja fa sis anys que un grup de 
jubilats del barri reclamen el 
seu ús, per ara sense èxit. 
Sembla ser que les diferències 
entre l’Ajuntament i la 
Generalitat sobre la funció 
definitiva de l’antiga estació 
són actualment l’últim obstacle 
a salvar per dedicar l’edifici a 
entitats del barri. L’Associació 
de Jubilats Estació de la 
Magòria, juntament amb la 


Coordinadora d’Urbanisme de 
Sants, Hostafrancs i la Bordeta 
(que agrupa associacions de 
l’entorn del Secretariat 
d’Entitats), ha decidit passar a 
l’acció per tal de forçar les insti¬ 
tucions. El passat 20 de 
novembre es va penjar una 
vistosa pancarta de l’estació 
amb el lema “Generalitat, 
volem aquest equipament 
per als jubiltats. Fa sis anys 
que el demanem. Ja n’hi ha 
proulir. Paral·lelament, 
l’Associació de Petanca 
Magòria reclama també un 
local. Ara per ara s’entrenen 
just al darrera de l’antiga 
estació, però no tenen lavabo 
ni cap lloc on reunir-se. 
L’habilitació de l’edifici els solu¬ 
cionaria el problema. 


Les Torxes dónen llum a les 
injustícies de les presons 


Barcelona/Sants.- Un nom¬ 
brós grup de persones concen¬ 
trat davant la presó de Wad- 
Ras a les 12 del matí del 31 de 
desembre, anunciava l'inici 
d'una jornada solidària amb els 
i les preses. Mostraven el seu 
recolzament a les dones em¬ 
presonades mitjançant crits, 
originant-se un emocionant 
diàleg amb les preses; i també 
múltiples pintades als murs de 
la presó. Paral·lelament es re¬ 
cordava la situació de les do¬ 
nes preses a l'Estat espanyol, 
les quals suposen el percen¬ 
tatge més alt d'Europa. Una no¬ 
vetat respecte els darrers anys, 
ha estat l'incorporament a la 


manifestació del Centre d'Inter¬ 
nament de la Verneda, on 
molts immigrants són reclosos 
per ser expulsats de l’Estat. 
Allà es va donar una volta a la 
presó, la qual restava comple¬ 
tament rodejada d’antiavalots. 
La tercera cita, a la que acudi¬ 
ren unes 200 persones, va ser 
la Model. Des d'allà es va de¬ 
nunciar, mentre es rodejava la 
presó amb torxes, les situa¬ 
cions amb què s’enfronten les 
persones que entren a la pre¬ 
só, com les tortures físiques i 
psicològiques; i les morts en 
"estranyes circumstàncies" que 
suceeixen cada mes i ningú es 
molesta en aclarir. 


Els okupes s’emparen 
en la Constitució 


L’Ajuntament desallotja un edifici de la seva 
propietat i es respon amb una altra okupació 


Hostafrancs/ la Bordeta.- 
Com ja vau llegir a la Burxa 
anterior (núm. 45) el dissabte 
1 de desembre, un cercavila 
d'unes 20 persones aproxi¬ 
madament es dirigí cap al car¬ 
rer Vidriol en motiu d'una nova 
okupació al barri. Tant la casa 
com tota la zona que l'envolta¬ 
va estava expropiada per 
l'Ajuntament i afectada pel 
PERI, i esperava ser enderro¬ 
cada per unir el carrer Vidriol 
amb la carretera de Sants ii 
construir pisos nous. El primer 
dia va aparèixer una furgone¬ 
ta d'antiavalots de la Guardia 
Urbana, però la sorpresa es 
va donar passades 48 hores 
després de l'okupació (és el 
marge de temps que tenen les 
institucions per desallotjar un 
edifici per via administrativa).. 
Els antiavalots tornaven, però 
aquests cop, a fer-los fora, 
negant-se a ensenyar als oku- 
pants la notificació de desa¬ 
llotjament i sense realitzar cap 
identificació ni detenció. D'a¬ 
questa manera s'evitava que 
sortís a la llum el desallotja¬ 
ment promogut per l'Ajun¬ 
tament d'una casa que només 
portava okupada dos dies. És 
el joc brut de l'Ajuntament, 
que intenta silenciar qualsevol 


reivindicació antiespeculativa i 
elabora polítiques de vivenda 
surrealistes o allunyades de 
les perspectives econòmiques 
de la majoria de població. 
Però tot i el desallotjament de 
la propietat de l'Ajuntament 
situada al carrer Vidriol, el 
barri no s'atura i el darrer diu¬ 
menge de desembre es feia 
efectiva una altra okupació al 
carrer Constitució. Els joves 
van entrar a una casa 
deshabitada. Moments més 
tard de l'okupació, es va pre¬ 
sentar un home que va dir ser 
el propietari. Dirigint-se als 
okupants va dir que tant la 
casa on havien entrat com les 
del costat havien de ser 
enderrocades en breu per 
poder construir. Però al 
mateix temps afirmava que en 
aquella casa hi vivia gent feia 
tres mesos. La casa, molt 
bruta i força destrossada, pre¬ 
sentava clars símptomes d'a¬ 
bandonament. Per les condi¬ 
cions en que es trobava un 
cop es va entrar, es crea una 
situació de dubte respecte les 
al·legacions del qui deia ser el 
propietari. Mentrestant, els 
joves que hi viuen segueixen 
netejant i arreglant el nou 
espai okupat. 



Es va recordar tambe la situació dels transexuals a la presó: pateixen gran 
falta de drets i són punt de mira de les agressions 

contra-infos 


Manifestació contra el 
desallotjament del Palomar 


Sant Andreu.- El dissabte 15 
de desembre unes 400 perso¬ 
nes es van manifestar pels 
carrers de St. Andreu per tal 
de protestar contra el desallo- 
tament del centre social oku- 
pat el Palomar. Abans d'iniciar 
la marxa un grup de persones 
van realitzar una paròdia a la 
plaça simulant un desallotja¬ 
ment, curiosament davant un 
grup d'antiavalots presents 
davant del districte. Al llarg de 
la manifestació es van fer al¬ 
tres representacions que ex¬ 
plicaven la història del Pa¬ 
lomar, mentre es repartien 
també nombroses octavetes 
convocant el dia 7 de gener, a 
les 7 del matí -data del desa¬ 
llotjament- a una concentració 
davant del Palomar per tal 
d'intentar aturar el desallotja¬ 
ment. Dies més tard, tot i 
conèixer la notícia de l'aplaça- 


ment del desallotjament del 
Palomar a causa dels dife¬ 
rents recursos presentats, 
l'activitat reivindicativa per 
aturar-lo no s'ha interromput. 
Divendres 21 de desembre, 
un grup de quatre persones 
va irrompre en la sessió ple¬ 
nària de l'Ajuntament de Bar¬ 
celona on van desplegar una 
pancarta i van repartir octave¬ 
tes que reclamaven l'atura¬ 
ment del desallotjament i de¬ 
nunciaven la pràctica especu¬ 
lativa de l'Ajuntament. Des¬ 
prés de cridar lemes en favor 
del Centre Social El Palomar 
agents de policia de paisà i de 
la Guàrdia Urbana van fer sor¬ 
tir de la sala a les quatre per¬ 
sones que van ser identifica¬ 
des, mentre Joan Clos co¬ 
mentava: "Qui són? Ah! els de 
Sant Andreu, els de Sant 
Andreu". Contra-infos 15/12/01 


Garzon il·legalitza Gestoras 
dies després de la desapari¬ 
ció pública de l'organisme 


Euskadi.- Cinc dies després de 
que Gestoras pro-Amnistia fes 
pública la seva desaparició en 
una compareixença a Do¬ 
nostia, el jutge Baltasar Garzón 
va decretar l'il·licitud de les 
activitats de l'organisme com 
"part integrant de l'organització 
terrorista ETA-KAS-Ekin". 
L'atribueix, entre d'altres fun¬ 
cions, "la captació de militants 
per l'estructura operativa 
d'ETA". L'auto per el que 
Garzón declara "l'il·licitud de 
les activitats desenvolupades 
per Gestoras" es suma a les 
mesures judicials preses en el 
mateix sentit contra KAS, Ekin i 
Haika. Conegut el contingut de 
l'auto, Askatasuna va definir la 
mesura de "nou atac contra els 
drets dels ciutadans bascs 
impulsat per l'Estat espanyol a 
través del jutge Garzon" i va fer 
una crida a continuar treballant 
pels drets d'Euskal Herria. 
Afirmen que algunes de les 
funcions atribuides pel jutge a 


l'organisme ja desaparegut 
estan tipificades al Codi Penal. 
"Sentenciar que realitzar capta¬ 
cions per ETA és delicte, com 
fa Garzón, és de risa. No hem 
vist cap prova entre aquestes 
activitats i Gestoras". Indiquen 
que "cap d'aquestes actua¬ 
cions es troba en la línea de 
treball" d'Askatasuna, en el nou 
organisme nacional contra la 
repressió mostra la seva pre¬ 
ocupació perquè algunes de 
les manifestacions de Garzón 
"obren la porta a interpreta¬ 
cions equivocades i repressi¬ 
ves". Va citar així les referèn¬ 
cies al sustens econòmic als 
presos i va subratllar que "l'a¬ 
juda als presos és una de les 
nostres tasques i no els hi do¬ 
narem l'esquena". L'Ajunta¬ 
ment de Gemika també es va 
posicionar en contra de l'auto 
de Garzón. Amb els vots de 
Batasuna, EA i PNV -el PP no 
va participar a la sessió- va a- 
provar una moció en la que 
està d'acord en l'ac¬ 
tuació de Gestoras en 
"la defensa dels drets 
dels presos". 

GARA + Contra-infos 


El Contra-infos és un butlletí-mural set¬ 
manal de consulta a locals alternatius. 
També es pot rebre per internet subs- 
crivin-te a zitzania@sindominio.net 


Nou anys despres, la denun¬ 
cia de l'assassinat de Pedro 
Àlvarez continua en peu 


L'Hospitalet/Barcelonès.-Un 
any més el passat i de de¬ 
sembre va realitzar-se una 
concentració de rebuig per 
l'assassinat ara fa 9 anys de 
Pedro Àlvarez, a mans d'un 
polica nacional. Les més de 
200 persones que es van con¬ 
centrar davant on va ser as¬ 
sassinat en Pedro, van aguan¬ 
tar estoicament la forta ne¬ 
vada que queia i es van cridar 
consignes contra la impunitat 
policial i en record de Pedro. 
Després d'una estona de con¬ 
centració, es va iniciar una 
marxa pels carrers de l'Hospi- 
talet, que va arribar fins als 
jutjats d'aquest municipi, com 
a forma de denunciar la com¬ 
plicitat dels jutges que van ar¬ 
xivar el cas d'en Pedro i van 
deixar lliure sense càrrecs a 

Comencen 

Torrebonica 

Terrassa/Vallés Occidental.- 
El dimecres 28 es van iniciar 
les obres per construir el camp 
de golf a Torrebonica i Can 
Bonvilà. anaven acompanya¬ 
des de sis membres d'un cos 
privat de seguretat per "evitar 
possibles incidents". Acte se¬ 
guit es va convocar una ocupa¬ 
ció del ple de l'Ajuntament de 
Terrassa del dia 29 per recla¬ 
mar la paralització de les obres 
i demanar explicacions a l'alcal¬ 
de, Manuel Royes, ja que és un 
dels principals responsables en 
el trasllat del Real Club de Golf 
del Prat als terrenys de Torre¬ 
bonica. Als manifestants se'ls 
va impedir l'entrada al ple fins el 
punt que la policia municipal va 
acabar efectuant una càrrega 
dins de l’ajuntament. 

Acció Verda ha convocat diver¬ 
ses accions. La primera va ser 
una bicicletada el 2 de desem¬ 
bre a la que van acudir unes 
200 persones i en la que es van 
arrencar les estaques dels fu¬ 
turs forats del camp. El diumen¬ 
ge 16 de desembre, unes 100 
persones van tombar un altre 
cop les diferents tanques que ja 
delimiten el camp. L'acció es va 
desenvolupar tranquilament 



l'assassí. Encara que passi el 
temps, la gent no oblida el cas 
d'en Pedro, que com tants 
d'altres és una víctima més de 
la brutalitat i impunitat dels 
cossos de seguretat, com es 
va cridar repetides vegades: 
"Pedro hermano, nosotr@s no 
olvidamos". 

Contra-infos 18/12/01 

les obres a 
Can Bonvilà 

davant dels guàrdies de segu¬ 
retat, alhora que es plantaven 
creus simbolitzant un cementiri. 
Una altra acció ha consistit en 
una encesa d'espelmes davant 
de la principal oficina de la Cai¬ 
xa de la ciutat el passat 21 de 
desèmbre, també es va penjar 
una gran pancarta i es van ex¬ 
posar panells informatius. Les 
diferents entitats i persones 
que s'apleguen per impedir la 
construcció del golf denuncien 
així un altre cop la il- legalitat de 
les obres i la col·laboració de 
l'ajuntament de Terrassa i les 
administracions en l'operació 
especulativa. Per altra banda 
destacar que l'ajuntament de 
Terrassa encara no ha contes¬ 
tat la sol·licitud d'immediata pa¬ 
ralització de les obres feta per 
l'ADENC el passat 29 de no¬ 
vembre. L'entitat ecologista de¬ 
nuncia que les obres iniciades 
pel Real Club de Golf del Prat 
incompleixen les ordenances 
municipals, alhora que recor¬ 
den la presentació d'un conten¬ 
ciós per part de l'ajuntament de 
Rubí contra la concessió d'ai¬ 
gua al Golf i la impossibilitat de 
constuir la planta dessaladora 
en aquest municipi.Contra-Infos 










Dance ce reggae 


Dance ce reggae mon frère 
pour eliminer le diable 
qui t'embete 

tous le jours de la semaine. 
C'est l'Europe de capital qui 
a venu pour faire du male. 
Déchirer les idées 
du sujet lorsqu'ils 
l'acusent de radical. 

Ja són aquí, serà el destí 
qui marcarà el camí, 
qui establirà el nostre fi 
és l'ombra de l'estat que 
torna a fer-te el comiat 
de la teva llibertat 
quan tornes a trobar-te 
engarjolat. 

Fent el joc brut amagats 
entre la multitud 
No és la paranoia és que no 
ens creiem pas la vostra 
història. 

La farsa en la idea del seu 
dret d'elecció, 
reposant a la mira 
dels seus canons. 

Organització, 

assemblea per l'autogestió, 
reunió de barri 
en defensa de la identitat 
de comunitats 
que decideixen i 
construeixen el seu entorn 
per denunciar 
la falta de solucions. 
Trenquem els seus 
esquemes, 

neguem tots els seus lemes. 
Hem crescut 
a cops de pedres, 
no us estranyeu 
si som feres. 

Al rebre garrotades 
quan cases desallotjades, 
germanes entalegades, 
no volem més bofetades. 


Divendres 19,30 a 21 h Tarot. Preu: 2000 ptes al mes. CS de Sants 

Dilluns de 18 a 21 h Punt d'informació sobre violència domèstica. CS de Sants 

Dimarts de 19 a 20,30h Advocat (assessorament jurídic). Gratuït per sòcies. CS de Sants 

Dimarts i dijous tardes Anglès (tres nivells). 2000 ptes al mes. CS de Sants 

Dissabtes matí Tai Txi. CS de Sants 

Dissabtes alterns 10,30-13,30h Autoestima i canvi personal. CS de Sants 

Tots els dies Aula d’estudi i biblioteca CSA Hamsa 

Dijous 9 de genera les 19:30h. Taller de graffiti CSA Hamsa 


Dimecres 9 i 23 de gener Sopador-espectacle a partir de les 21,30h. CSA Hamsa 
Cada dijous a les 20h. Cinema CSA Hamsa 


Xerrades i exposicions 


Mes de gener 


Exposició de 25 anys del KOP 


Dijous 17 de gener a les 9:30h. Cap a un nou concepte de ciutadania 

Democràcia directa. Org. Attac 


Cotxeres 


Jornada contra l’homofòbia 


Dissabte 12 de gener Xerrada 

CSA Hamsa 

Taller de sexe segur i 

- 

deshinibició a la homosexualitat 
Festa. Org. FAGC 



Aniversari de l’Arran 


Diumenge 27 de gener 


Arrossada popular i altres activitats 


plaça d’Osca 


L’Ajuntament expulsa el veïnat de casa seva i especula amb terrenys públics... 

Solidaritat amb el Palomar i el Forat de la Vergonya 

Aturem els desallotjaments 















